Carmen Slater

Carmen Slater (s. 27. toukokuuta 1997) on itävaltalainen karateka. Hän on Kyokushinissa kaksinkertainen EM-pronssimitalisti. Slaterilla on myös 2. danin musta vyö Gōjū-ryū karatessa.

Kilpaura
Slater oli mukana Puolan EM-kilpailuissa marraskuussa 2021, jossa hän sijoittui 8 parhaan joukkoon, hävittyään avauskierrokselle moninkertaiselle Euroopan mestarille Uljana Grebenštšikovalle.34th European Weight Category Results kyokushinkaikan.org Viitattu 13.6.2022 

Slater saavutti menestystä huhtikuussa 2022 Sveitsin Openissa edettyään loppuotteluun saakka. Hän kuitenkin hävisi mestaruuden Anca Diculle.Swiss All Country Championship 9.4.2022 Viitattu 13.6.2022  Toukokuussa Slater oli mukana Puolan Openissa, jossa hän myös eteni loppuotteluun. Slater saavutti mestaruuden voitettuaan Bożena Wojtanowskan.IKO Polish Open 2022 next.osusoftware.com 22.5.2022 Viitattu 13.6.2022  Kesäkuussa Slater oli urallaan toista kertaa mukana EM-kilpailuissa, jotka pidettiin Bulgariassa. Hän hävisi alkukierroksella Euroopan mestarin Shainez El Haimourille.The 35th European Weight Category Karate Championships Results (IKO) kyokushinkarate.news 12.6.2022 Viitattu 12.6.2022  Lokakuussa hän saavutti Unkarin Openin mestaruuden.

EM-pronssi (2023)
Tammikuussa 2023 Slater saavutti Puolan cupissa hopeaa. Hän hävisi loppuottelun Natalia Stachowiczille.Zwycięzcy Kumite 7.1.2023 Viitattu 20.5.2023  Huhtikuussa Slater osallistui kahteen turnaukseen. Ensin hän saavutti pronssia Puolan Openissa.Zwycięzcy Kumite 15.4.2023 Viitattu 20.5.2023  Huhtikuun lopulla hän sen sijaan saavutti Belgian mestaruuden voitettuaan loppuottelussa Weronica Majin.Zwycięzcy Kumite 29.4.2023 Viitattu 20.5.2023  Hän kilpaili myös katassa, jossa Slater saavutti pronssia.Zwycięzcy Kata 29.4.2023 Viitattu 20.5.2023 

Toukokuussa 2023 Slater oli mukana Puolan EM-kilpailuissa. Hän voitti avauskierroksella Anna Cheremiskinan ja toisella kierroksella Beata Szulakin. Välierässä Slater sai vastaansa Natalia Stachowiczin, jolle hän hävisi ja eteni pronssiotteluun. Slater voitti mitalikamppailussa Matylda Bienin.The 36th European Weight Category Kyokushin Championships Results kyokushinkarate.news 21.5.2023 Viitattu 28.5.2023  Syyskuussa hän saavutti Turussa järjestetyn Nordic Cupin mestaruuden. Joulukuussa Slater oli vielä mukana Euroopan Openissa, jossa avoimen painosarjan turnauksessa hän sijoittui viidenneksi.Results of the 20th European Open Kyokuhsin Championship (IKO) kyokushinkarate.news 11.12.2023 Viitattu 2.11.2024 

Toinen EM-pronssi (2024)
Syyskuussa 2024 Slater oli mukana Nordic cupissa, jossa hän saavutti voiton katassa ja hopeaa kumitessa. Slater eteni naisten yli 60-kiloisten loppuotteluun, jossa hän hävisi Martyna Lukalle. Lokakuussa Slater oli mukana Euroopan Openissa, katassa ja kumitessa. Hän kilpaili ensin  yhdistetyssä miesten ja naisten open sarjassa. Slater sijoittui kolmanneksi häviten 2.2 pistettä hopeaa voittaneelle Katarzyna Danilukille.Kata Open 18+ y.o. (Men and Women) mykyokushin.net 26.10.2024 Viitattu 29.10.2024  Painorajattomassa kumitesarjassa hän sijoittui viidenneksi. Slater voitti avauskierroksella Weronika Krzywnickan. Toisella kierroksella hän kohtasi Jázmin Halászin, jolle Slater hävisi tuomariäänin.Kumite Women Open mykyokushin.net 26.10.2024 Viitattu 28.10.2024 

Lähteet

Luokka:Itävaltalaiset karatekat
Luokka:Kyokushinin harjoittajat
Luokka:Vuonna 1997 syntyneet
Luokka:Elävät henkilöt